open-index/open-wikipedia-markdown huggingface dataset:
Éva László

**LÁSZLÓ Éva** [pr. la:szlo:] estas rumanuja hungara kantistino (mezosoprano) naskiĝinta en Arad en 1923.
## Kariero
Ekde 1956 ŝi estis solistino de la operejo de Kolozsvári Állami Magyar Opera de Kluĵo.
## El ŝiaj roloj
* Gertrúd (Erkel F.: Bánk bán); 
*Judit (Bartók B.: A kékszakállú herceg vára); 
*Örzse (Kodály Z.: Háry János).
## Fonto
*Magyar Színházművészeti Lexikon
 

Laszlo, E.
Geilo

eta|Geilo dumvintre
eta|la loka preĝejo
eta|la stacidomo
**Geilo** estas vintrosporta loko en Norvegio. Ĝi situas en rekta najbareco al la okcidente situanta nacia parko *Hardangervidda*, en alteco de pli-malpli 800 metroj super la marnivelo kaj en distanco de proksimume 250 kilometroj de la norvegia ĉefurbo Oslo. La loĝloko apartenas al la komunumo Hol kaj estas ties administra centro.

## Historio 
Post malfermo de fervoja linio de Oslo al Bergen en la jaro 1909, la unuaj feriantoj per la nova trafikilo alvenis al Geilo. De tiam la loko kontinue pli kaj pli evoluis al vintrosporta centro.

## Trafiko 
Krom pere de la fervoja linio inter Oslo kaj Bergen kaj pervoje, Geilo atingeblas pere de flughaveno proksime de la urbo Dagali (IATA-kodo: ENDI; ICAO-kodo: DLD). Geilo situas pli-malpli mezvoje inter la du urboj Oslo kaj Bergen.

## Ekonomio 
La metio de arta forĝado en Geilo havas longan tradicion. La loka industrio evoluis el lokaj farmbienoj kaj forĝejoj. Nuntempe tranĉiloj, hakiloj kaj pliaj laboriloj el Geilo estas vendataj en multaj landoj de la mondo.

## Turismo 
**Dumvintre**

Geilo estas centro por skiado: ekzistas pli ol 220 kilometrojn longa reto de neĝaj trakoj por skikurado, kaj 18 skiliftoj. La deklivaj skiadovojoj sume longas 25 kilometrojn, kaj havas maksimuman altodiferencon de 275 metroj. La skia areo situas pli alte ol la loĝloko, inter 900 kaj 1175 metroj super la marnivelo.

En 1980 en Geilo okazis la dua Vintra Paralimpiko.

**Dumsomere**

Somere la regiono estas ŝatata aparte de migrantoj, fiŝkaptantoj kaj montaj biciklantoj. La vojo *"Rallarweg"* tuj lime de la nacia parko *Hardangervidda* kreiĝis dum la konstruado de la fervoja linio inter Oslo kaj Bergen kaj nun estas longdistanca bicikla vojo.

## Eksteraj ligiloj 
* Oficiala retejo pri la loko

Kategorio:Urboj de Norvegio
Kategorio:Buskerud
Hebe Camargo

**Hebe Maria Camargo** (naskiĝis la  en Taubaté, San-Paŭlo, Brazilo, mortis la 29-an de septembro 2012 en San-Paŭlo) estis brazila televida moderatorino, kantistino kaj aktorino.160px|eta|Hebe Camargo en 2009
## Eksteraj ligiloj 
* Hebe Camargo en Internet Movie Database
* Oficiala retejo pri Hebe Camargo en Sistema Brasileiro de televisão 

Kategorio:Brazilaj televidprezentistoj
Kategorio:Brazilaj aktoroj
Kategorio:Brazilaj kantistoj
Aysel Teymurzadə

**Aysel Teymurzadə** (naskiĝis la 25-an de aprilo 1989 en Bakuo, Azerbajĝano) estas -jara kantistino de R&B.

Aysel Teymurzadə naskiĝis en Bakuo, la plej juna el tri gefiloj de ĵurnalisto kaj universitata profesoro. Ŝi diplomiĝis en la Intellect Lyceum (Bakuo) kaj ĉeestis klasojn de gimnazio en Teksaso, Usono, en 2005-2006. Ŝi fakiĝis pri Internaciaj Rilatoj de la Universitato de Lingvoj de Azerbajĝano.

En 2005 ŝi partoprenis la nacian kantokonkurson Yeni Ulduz 4.

Ŝi estis interne elektita de la televidkanalo Ictimai por la reprezentado de Azerbajĝano en Eŭrovido-Kantokonkurso 2009 kune kun Araŝ en Moskvo, Rusio. Ili gajnis la trian pozicion en Eŭrovido.

Kategorio:Azeraj kantistoj
Kategorio:Azeraj popkantistoj
Kategorio:Azerbajĝanlingvaj kantistoj
Kategorio:Eŭrovido-Kantokonkurso 2009
Kategorio:Naskiĝintoj en Bakuo
Kategorio:Azerbajĝananoj de la 20-a jarcento
Kategorio:Azerbajĝananoj de la 21-a jarcento
Araŝ Labaf

**Arash LABAF** (, mallonge  [], do , **Araŝ**, ) estas irana kantisto de azeraj familiaj radikoj naskiĝinta la 23-an de aprilo 1977 en Teherano, Irano, do nun -jara. Li ankaŭ estas dancisto kaj produktanto. Li loĝas en Los-Anĝeleso kaj estas famkonata en Svedio, kie li kreskis adoleskulo, pasis mezlernejajn kaj universitatajn jarojn, kaj komencis la muzikan karieron.

Li vivis en Teherano ĝis la 10-jariĝo, kiam la familio translokiĝis al Upsalo antaŭ loĝi en Malmö kvin jarojn pli malfrue. Lia unua muzikalbumo, *Araŝ*, estis lanĉita en junio 2005, post fini la universitatajn studojn. Liaj kantoj *Boro Boro* kaj *Temptation* (kun Rebecca Zadig) estis sukcesaj en multaj landoj de Eŭropo. La kanto *Temptation*, persa kanto kun angla refrenkoruso kantata de Rebecca, estis muzika citaĵo de antaŭa kanto de Rebecca en la angla kun soloo de Araŝ en la persa - la lingvoj kaj kantovoĉoj do "speguliĝis", kaj la kantotekstoj de la du kantoj malsamas konsiderinde. Ambaŭ versioj tamen estas reludversioj de la kanto *Baila Maria* de la franca-araba-israela muzikgrupo *Alabina* (kun ilia kantistino Iŝtar, ) de 1996. Li ankaŭ kantis kun la rusa muzikgrupo *Blestjaŝĉje* (Блестящие) Восточные сказки.

Li havas ordiskon en 5 landoj: Germanio, Rusio, Slovenio kaj Grekio, pro la muzikalbumo *Araŝ*, kaj en Svedio pro *Boro Boro*. Araŝo ankaŭ kunlaboras kun la irana DJ Aligator en la kanto *"Music is My Language"* ("muziko estas mia lingvo").

Araŝ partoprenis kune kun la azera kantistino AySel (Aysel Teymurzadə) en la Eŭrovido-Kantokonkurso 2009 reprezentante Azerbajĝanon gajnante la trian pozicion.

## Diskaro 
* *Arash* (Araŝ, 2005)
* *Donya* (Donja, 2008)
* *Superman* (2014) 

## Eksteraj ligiloj 
* Oficiala retpaĝo

Kategorio:Eŭrovido-Kantokonkurso 2009
Kategorio:Iranaj kantistoj
Kategorio:Svedaj kantistoj
Kategorio:Naskiĝintoj en Irano
Sándor Abday

**ABDAY Sándor** [pr. abdai] estis hungara aktoro, teatrestro naskiĝinta en Kaposvár 2-an de februaro 1800 kaj mortinta en Satmaro la 18-an de novembro 1882.
## Kariero
Li debutis en 1817 en Debrecen kaj inter 1818 kaj 1820 li ludis en trupo de Dávid Kilényi, poste li memstariĝis. Ĝis 1849 li teatrestris. En 1860 li loĝis en Satmaro.

## El liaj roloj
*Jaromir (Grillparzer: Ősanya); 
*Zrínyi (Körner); 
*Angelo (V. Hugo); 
*Moór Ferenc (Schiller: Haramiák); 
*Mandolino (Henneberg-Schikaneder: Csörgősapka); 
*Zajtay (Gaál I.: A peleskei nótárius).
## Fonto
**Magyar Színházművészeti Lexikon*
 Abday, S.
Kategorio:Hungaraj teatrestroj
Armenio en la Eŭrovido-Kantokonkurso

[eta|dekstra|200px|[Siruŝo en Belgrado (2008)]]

**Armenio** unue aperis en la **51-a Festivalo de la Eŭrovida Kantokonkurso** en 2006, per la kanto ***Without your love*** kantita de **André**, sukcese debutante ĝi atingis la okan pozicion.

Ĉar ĝi atingis unu el la plej bonaj lokoj, Armenio rekte eniris en la finan periodon de Eŭrovido-Kantokonkurso 2007. En la finalo, Armenio aperis en la 23-a pozicio sed finiĝis denove en la 8-a.

Kiel anekdotaĵo, Armenio finiĝis en la 8-a pozicio en 2006 kun avantaĝa poento sur Grekio, kaj sekvajare ĝi denove restis en la sama (8-a) pozicio sed kun unu poento sub Grekio. En 2008; **Siruŝo** kaj ŝia kanto ***Qele, Qele***, atingis la plej bonan rezulton por Armenio, la kvara pozicio kun 199 poentoj kaj unu loko sub Grekio.
En 2009, Armenio estis reprezentata de la duopo (fratinoj) *Inga kaj Anuŝ Arŝakjan**, per la kanto ***Jan Jan'''''. Ĝis la dato, tiu estis la plej malbona rezulto de Armenio kiu restis en la 10-a loko.
Por la Eŭrovido-Kantokonkurso 2010 Armenio elektis la rus-armenan kantistinon Eva Rivas por reprezenti Armenion. La kanto temis pri nacia temo, la abrikoto. Eva Rivas restis en la dek unuaj pozicioj en la konkurso.

En la jaro 2011, Armenion reprezentis la kantistino Emmy per la kanto Boom Boom kiu, unuafoje en la historio de Armenio en Eŭrovido, ne superis la duonfinalon. Post pluraj duboj kaj kunvenoj kun gvidantoj de la konkurso, Armenio decidis limtempe partopreni la Eŭrovido-kantokonkurson 2012 en Azerbajĝano, lando kun kiu ĝi havas malferman militon ekde la fino de 1980-aj jaroj. Malgraŭ la hasta anonco de la partopreno, kelkajn semajnojn poste, Armenio anoncis la retiriĝon pro la nesekureco kaj kreskanta kontraŭarmenismo en la lando.

Kategorio:Eŭrovido-Kantokonkurso
Kategorio:Armena kulturo
Qele, Qele

[eta|dekstra|200ra|[Siruŝo en Belgrado (2008 kantante *Qele, Qele*)]]
***Qele, Qele*** (en la armena alfabeto: Քելե Քելե : *Venu, venu*) estas kanto de la fama armena kantistino Siruŝo. La kanto estis komponita de H.A. Der-Hovagimian. Ĝi estis prezentata en la angla kaj armena lingvoj kaj ĝi reprezentis Armenion en la Eŭrovido-Kantokonkurso 2008.

La kanto fariĝis tre populara en regionoj kie oni parolas la grekan ĉar antaŭe Siruŝo koncertis en Grekio kaj estis konata tie. Ĝi estis multfoje elsendata de London Greek Radio en Britio, kaj estis interpretita en unu el la epizodoj de la serio X-Faktoro de Grekio kaj Kipro.

## Eksteraj ligiloj 
* Video de Siruŝo en Eŭrovido kantante Qele, Qele

## Notoj kaj referencoj 
Kategorio:Armena kulturo
Kategorio:Eŭrovido-Kantokonkurso 2008
Kategorio:Armenlingvaj kantoj
Kategorio:Anglalingvaj kantoj
Maldiva lingvo

La **maldiva** (aŭ **diveha**) estas lingvo de la hindarja grupo parolata de ĉirkaŭ 350 000 personoj en la Respubliko de la Maldivoj kaj ankaŭ en la insulo de Minicoy en la barata teritorio Lakŝadivoj.

La maldiva estas proksime ligita al la sinhala. Multaj lingvoj influis la disvolviĝon de la maldiva tra la jarcentoj, ĉefe la araba. La ceteraj inkluzivas la malajalan, la urduan, la francan, la persan, la portugalan kaj la anglan. La linvgco estas precipe skribata per propra alfabeto, nomata tana-skribo.

## Referencoj 
Kategorio:Hindarja lingvaro
Kategorio:Lingvoj de Barato
Kategorio:Lingvoj de la Maldivoj
Jan Jan

***Jan Jan*** (en la armena alfabeto: Ջան Ջան; *kara kara*) estas kanto de la duopo de Armenio Inga & Anuŝ Arŝakjan, kiu reprezentis Armenion en la Eŭrovido-Kantokonkurso 2009, okazinta en Moskvo, Rusio. La kanto estis komponita de Mane Akopjan, kun teksto de Vardan Zadojan kaj Avet Barseghjan. Ĝi restis en la 10-a pozicio, la plej malbona en la juna historio de Armenio en la Eŭrovido-Kantokonkurso.

Kategorio:Eŭrovido-Kantokonkurso 2009
Kategorio:Armena kulturo
Kategorio:Kantoj
For the Beauty of the Earth

**For the Beauty of the Earth** (esperante, "Pro la Beleco de la Tero") estas kristana himno originale verkita en la angla lingvo de Folliott S. Pierpoint (1835-1917). Pierpont havis 29 jarojn kiam li verkis la himnon; la beleco de la ĉirkaŭa kamparo inspiris lin. La himno estas unue eldonita en 1864, en poemaro, "The Sacrifice of Praise." La melodio plej ofte uzata kun la himno nomiĝas "Dix," kiun komposis Conrad Cocher en 1838.

Kategorio:Kristana muziko
Azerbajĝano en la Eŭrovido-Kantokonkurso

[eta|dekstra|200px|[Elnur Hüseynov|Elnur & Samir en Beogrado (2008)]]
**Azerbajĝano** debutis en la **53-a Festivalo de Eŭrovido-Kantokonkurso** en 2008, post kiam la televidkanalo Ictimai Televido aniĝis al la Eŭropa Radio kaj Televido Unio kio rajtigis ĝin partopreni la konkurson. Ĝi estas la lasta lando de Kaŭkazio kiu aliĝis al la festivalo. En la festivalo okazinta en Moskvo ĝi plibonigis la rezulton kiam ĝi atingis la trian lokon per *Always* kantata de la duopo AySel kaj Araŝ.

Antaŭe alia televidkalano (AzTV) volis partopreni Eŭrovidon, sed la regularo de la ERTU ne permesis tio ĉar AzTV ne estis sufiĉe sendependa de la loka registaro, unu el la kondiĉoj de la eŭropa institucio.

La konkursantoj el Azerbajĝano troviĝis ĉiam en la plej antaŭaj rangoj:
2009: Aysel kaj Araŝ gajnis la trian lokon.
2010: Safura Alizadeh gajnis la kvinan rango.
2011: Azerbajĝano unuafoje venkis la kantokonkurson kun la gekantistoj Ell & Nikki.

## Eksteraj ligiloj 
* Azera plano por Eŭrovido.

Kategorio:Kulturo de Azerbajĝano
Kategorio:Eŭrovido-Kantokonkurso
Pjonĉango

** Pjonĉango** aŭ **Pjongĉango** (en korea alfabeto 평창군, en ĉina skribo de la korea lingvo 平昌郡 kaj en angla transskribo *Pyeongchang*, laŭvorta traduko el la korea lingvo "paco kaj prospero") estas distrikto (*Pjongĉang-gun*) en la provinco *Gangwon-do* de Sud-Koreio kaj samnoma urbo (*Pjongĉang-eup*) en la distrikto.
[eta|maldekstra|[Pjonĉango]]
[maldekstra|eta|240px|[Pjonĉango]]
En januaro 2007 la 18-a kongreso de la internacia federacio pri skiado (*Interski*) okazis en Pjongĉango / Pjonĉango - post Japanio, Sud-Koreio estis la dua ŝtato de Azio en kiu tiu kongreso okazis. En februaro kaj marto 2008 internacia turniro en serio pri la Monda Pokalo de Biatlono okazis en la urbo, kaj en februaro 2009 la Monda Ĉampioneco de Biatlono.
[eta|maldekstra|La [Budhismo|budhisma Ŝtona Pagodo]]
[eta|Logotipo de Vintra Olimpiko 2018 en [Pjonĉango]]
[eta|maldekstra|La [Sonorilo de Sangwonsa]]
La urbo kandidatis organizi la Vintran Olimpikon 2010, sed fine la Internacia Olimpika Komitato atribuis tiun eventon al Vankuvero. Tamen la korea urbo kadre de tiu kandidatiĝo internacie plikonatiĝis, kaj ĝi tenas sian kandidatiĝon ankaŭ por la Vintraj Olimpikoj de 2014 (de la IOC atribuitaj al Soĉio, Rusio) kaj 2018. La 6an de julio 2011 la Internacia Olimpika Komitato en Durbano en Sud-Afriko elektis urbon Pjonĉangon por la Vintra Olimpiko 2018.

## Geografio 
Pjonĉango situas pli-malpli 180 kilometrojn oriente de la urbo Seulo en la plej granda montoĉeno de la korea duoninsulo, la montaro *Taebaek*, kiu kovras grandajn partojn de la orienta marbordo de la duoninsulo. Pro alteco de pli-malpli 700 metroj super la marnivelo la vintra sezono estas longa kaj neĝoriĉa. Koresponde la regiono estas nacie konata areo por skiado kaj aliaj disciplinoj de vintra sporto.

## Eksteraj ligiloj 
* oficiala retejo
* oficiala retejo pri la kandidatiĝo por la Vintra Olimpiko 2014 
* oficiala retejo pri la kandidatiĝo por la Vintra Olimpiko 2018

Kategorio:Geografio de Sud-Koreio
Kategorio:Vintrolimpikaj urboj
Dániel Láposi

**LÁPOSI Dániel** [pr. la:poŝi] estis rumanuja hungara kantisto (tenoro) naskiĝinta en Kluĵo en 1933.
## Kariero
Ekde 1962 li estis ano de la Kolozsvári Állami Magyar Opera. Li gastkantis en pluraj urboj de Rumanujo kaj en Budapest kaj Prago. Li kantis en operfilmo ''A Midsummer Night's Dream'' de Britten (1967). 

## El liaj roloj
*Ernesto (Donizetti: Don Pasquale); 
*Faust (Gounod); 
*Don José (Bizet: Carmen); 
*Nemorino (Donizetti: Szerelmi bájital); 
*Alfréd (Johann Strauss (filo): A denevér).
## Fonto
*Magyar Színházművészeti Lexikon
 

Laposi, D.
Alim Qasimov

**Alim Qasimov** (naskiĝis en 1957) estas azera muzikisto kaj unu el la plej elstaraj kantistoj de Mugamo en Azerbajĝano.

Li estis premiita far la prestiĝa Muzika Internacia Konsilio- UNESKO kiu donis al li la Muzikpremion en 1999, unu el la plej striktaj premioj pri muziko. Lia muziko karakteriziĝas pro lia improvizado, voĉo kaj respektado de la tradicia mugamo. Lia profesia laboro estas influita de la perso Nusrat Fateh Ali Ĥan. Qasimov surbendigis naŭ diskojn, tri el kiuj estas mugamo kantata kun lia filino, Ferghana Qasimov. Li kantis internacie, inkluzive de koncertoj en: Francio, Britio, Germanio, Belgio, Hispanio, Brazilo, Irano kaj Usono.

Kategorio:Azeraj kantistoj
Kategorio:Azerbajĝanlingvaj kantistoj
Kategorio:Azerbajĝananoj de la 20-a jarcento
Kategorio:Azerbajĝananoj de la 21-a jarcento
Margit László

**LÁSZLÓ Margit** [pr. la:slo:] estas hungara kantistino (soprano) naskiĝinta en Kluĵo la 17-an de marto 1931 - mortis la 15-a de aprilo 2019.

## Kariero 
Margit László debutis en 1953 en rolo de *Gilda* (Verdi: *Rigoletto*) en la Budapeŝta Ŝtata Operejo kaj ĝis 1986 ŝi estis solistino de tiu. Ŝi estis gvidanta Mozart‑kantistino. Ankaŭ kiel koncertkantistino ŝi havis sukcesojn.

## Premioj, distingoj 
* Liszt Ferenc-premio (1961)
* Meritartisto (1973)
* Eminenta artisto (1981)

## Roloj 
* Drusilla (Monteverdi: Poppea megkoronázása)
* Euridice (Gluck: Orfeusz és Euridiké)
* Blonde, Konstanza (Mozart: Szöktetés a szerájból)
* Susanna, Grófné (Mozart: Figaro házassága)
* Pamina (Mozart: A varázsfuvola)
* Norina (Donizetti: Don Pasquale)
* Micaela (Bizet: Carmen)
* Adél (Strauss: A denevér)

## Referencoj 
* Magyar Színházművészeti Lexikon

Kategorio:Hungaraj operkantistoj
Kategorio:Transilvaniaj hungaroj
József László (aktoro)

**LÁSZLÓ József** [pr. la:slo:] estas hungara aktoro naskiĝinta en Fugyivásárhely antaŭ 3-an de majo 1808 kaj mortinta en Kolozsvár la 10-an de majo 1878.

## Kariero 
Li debutis en 1827. Li havis siajn unuajn sukcesojn kiel migrantaktoro en Miskolc, Kassa, Debrecen, Nagyvárad. Unue li estis teatrestro en 1833. En 1836 li estis kunuldirektoro en Debrecen, kie apartenis al liaj aktoroj ankaŭ la pli posta fama poeto János Arany. Inter 1837 kaj 1858 li estis aktoro de la Teatro Pesti Magyar, poste de la Nacia Teatro de Pest.

## El liaj roloj 
* Sírszellem (Vörösmarty M.: Árpád ébredése);
* Lengey Károly (Csató K.: Fiatal házasok);
* Lord Melville (Dumas (patro): Kean);
* Ottó (Katona J.: Bánk bán);
* Zajtay Sándor (Gaál J.: A peleskei nótárius);
* Bolond (Shakespeare.: Reĝo Lear);
* Bábel (Szigligeti E.: Rózsa);
* Masham (Scribe: Egy pohár víz);
* Heves Kálmán (Nagy I.: Tisztújítás);
* Mercutio (Shakespeare: Romeo kaj Julieto);
* Ormódi Asztolf (Szigligeti E.: Csikós);
* Fecsegi (Battu: A ház becsülete);
* Dávid (Scribe: Eszter);
* MacAllan (Scott- Dumas (patro): A skót nemes).

## Fonto 
* Magyar Színházművészeti Lexikon

Laszlo, J.
Kategorio:Transilvaniaj hungaroj
Bibliographisches Institut & F. A. Brockhaus

**Bibliographisches Institut AG** estas eldonejo rezidanta en Mannheim kun la vendomarkoj Duden, Meyers, Harenberg, Weingarten. La Cornelsen Verlagsholding tenas ekde 2009 la plimulton de la akcioj pri la societo. Ĝis julio 2009 la eldonejo firmais sub la nomo *Bibliographisches Institut & F. A. Brockhaus*. Post vendado de la firmaorajtoj de Brockhaus okazis la alinomigo.
Leipzig 2005, ISBN 3-7653-0184-1
* Heinz Sarkowski: Das Bibliographische Institut. Verlagsgeschichte und Bibliographie 1826–1976. Bibliographisches Institut Mannheim / Wien / Zürich 1976|ISBN 3-411-01368-0
* Thomas Keiderling (Hrsg.): F. A. Brockhaus 1905–2005. Brockhaus, Leipzig / Mannheim 2005, ISBN 3-7653-0284-8

## Referencoj 
## Eksteraj ligiloj 
* Hejmpaĝaro de Verlagsgruppe Bibliographisches Institut & F. A. Brockhaus AG 
* Hejmpaĝaro de la varsigno „Duden“
* Hejmpaĝaro de la varsigno „Meyers Lexikon“ 

Kategorio:Bibliografio
Kategorio:Institutoj
Kategorio:Libroeldonejoj
Kategorio:Entreprenoj en Germanio
Emil Flechsig

**Emil Flechsig** (n. 1808 en Wiesenburg ĉe Zwickau; m. 1878) estis germana lutera ekleziulo, libretisto kaj patro de la fama cerboesploristo kaj neŭroanatomo Paul Flechsig.

## Vivo 
La patro de Emil Flechsig estis aktisto. Flechsig studis en Lepsiko teologion 1827-1831. La 18-an de majo li enmatrikuliĝis. En 1828 li okupis la saman loĝejon kiel sia amiko el la junaĝo, posta komponisto Robert Schumann. Kun tiu ĉi ekde sia gimnazia tempo en Zwickau ligis intima amikeco, kiu daŭris dumvive. Post sia studo li revenis al Zwickau kaj fariĝis komence instruisto.   En 1838 li estis licenciisto en Zwickau ĉe la preĝejo St. Marienkirche, en 1844 diakono, en 1851 ĉefdiakono. En 1873 li pensiiĝis.

Emil Flechsig tradukis la libreton de la profana oratorio *Das Paradies und die Peri* (op.50) laŭ la orientumo-epopeo *Lalla Rookh* de Thomas Moore kaj prilaboris ĝin kune kun la komponisto. Li pretigis ĝin en majo 1843. La unua prezentado de la oratorio okazis la 4-an de decembro 1843 en Lepsiko.

Flechsig estas pro siaj postlasitaj memoroj pri Schumann grava atestanto rilate la junecajn jarojn de Schumann kaj verŝajne ankaŭ trans tio.  La longdaŭra graveco de Flechsig devenas de la tradukado de *Das Paradies und die Peri* por la oratorio, kiun Schumann mem komence volis kompreni kiel poeziaĵo, por akcenti la "novan" de la muzikigo.  Al Schumann ĝi validis kiel sia "plej grava verko". 

Pri la longjara servo de Flechsig en la Marienkirche en Zwickau tamen preskaŭ nenio estas konata.

## Eksteraj ligiloj 
* 

## Referencoj 
Kategorio:Germanaj libretistoj
Kategorio:Germanaj pastroj
Kategorio:Germanaj luteranoj
Grekio en la Eŭrovido-Kantokonkurso

[eta|dekstra|250px|[Kalomoira|Kalomira en Beogrado (2008) reprezentante Grekion]]
**Grekio** partoprenas en la Eŭrovido-Kantokonkurso ekde la jaro 1974, escepte de 1975, 1982, 1984, 1986, 1999 kaj 2000. En 2005, Grekio gajnis post 31 jaroj, kun Elena Paparizou kaj la kanto *"My Number One"*. Antaŭ tio, la plej alta rezulto estis la tria pozicio de Antique (kun Elena Paprizou) kiu havis en 2001 per la kanto*"Die for you (I would)"* kaj denove en 2004 per Sakis Rouvas kaj la kanto *"Shake It"*. La plej malbona rezulto estis la 20-a pozicio en 1998 kun Thalassa per *"Mia Krifi Evaisthisia"*, en tiu jaro ĝi nur ricevis 12 poentojn de Kipro.

La Eŭrovido-Kantokonkurso 2006 okazis en Ateno, Grekio danke al la venko de Elena Paparizou. La "gastigantoj" estis Sakis Rouvas kaj Maria Menounos. La kantistino kiu reprezentis Grekion estis Anna Vissi.

Kategorio:Kulturo de Grekio
Kategorio:Eŭrovido-Kantokonkurso
Reclam-Verlag

eta|Lepsiko, negocodomo de la Reclam-Verlag, 1928
eta|Eldonolibro pri la unuaj tri volumoj de Universalbibliothek
**Philipp Reclam jun. GmbH & Co. KG** estas mezgranda germana eldonejo. La eldonejon, ĉefe konata kiel eldonanto de *Reclam Universal-Bibliothek* fondis *Anton Philipp Reclam* en 1828 en Lepsiko. La okcidentgermana branĉo de la eldonejo ekestis en septembro 1947 en Stutgarto kaj ekde 1980 rezidas en proksima Ditzingen. La pradomo estis daŭrigata sub la nomo *Reclam Leipzig* ĝis la 31-an de marto 2006 en Lepsiko. La eldonejo estas ekde sia fondaĵo familia propraĵo kaj en 2007 laborigis 133 dungitojn.

## Literaturo 
* Dietrich Bode: Reclam. Daten, Bilder und Dokumente zur Verlagsgeschichte 1828–2003. Reclam-Velag, Stuttgart 2003 ISBN 3-15-012003-9
* Dietrich Bode: Reclam. 125 Jahre Universal-Bibliothek : 1867 - 1992. Reclam-Velag, Stuttgart 1992. ISBN 3-15-010378-9
* Heinfried Henniger (eld.): Autoren, Verleger, Bücher: ein Almanach. Festschrift für Hans Marquardt. Reclam-Velag, Leipzig 1985
* Frank R. Max: Der Reclam Verlag. Eine kurze Chronik. Reclam-Velag, Stuttgart 2003. ISBN 3-15-018280-8
* Dieter Meier: Reclams Universal-Bibliothek. Stuttgart 1947 - 1992. Eine Bibliographie. Reclam-Velag, Stuttgart 1992: ISBN 3-15-010379-7
* Philipp Reclam junior: 100 Jahre Universal-Bibliothek. Reclam-Velag, Stuttgart 1967
* *Gesamtkatalog 2009/2010. Alle lieferbaren Titel. Neuerscheinungen Herbst|Winter*, Reclam jun., Stuttgart 2009.

## Referencoj 
## Eksteraj ligiloj 
* eldoneja retejo 
* Reclam-ekspozicio (stern.de) en Klingspor-Museum 2006

Kategorio:Germanaj eldonejoj
Kategorio:Libroeldonejoj
Döttingen AG

**Döttingen** estas urbo
komunumo en la distrikto Zurzach de Kantono Argovio, Svislando. Ĝi havis 3629 loĝantojn je la 31-a de decembro 2008.

## Geografio 
Döttingen situas ĉe la orienta bordo de la rivero Aro. En nordoriento de la komunumo troviĝas la Baraĵlago de Klingnau. Sur la teritorio de la komunumo paralele al Aro fluas kanalo, kiu formas sur la rivero la artefaritan insulon Beznau.

La teritorio de la komunumo etendiĝas sur areo de 6,92 km², de kiuj 2,41 km² estas kovritaj de arbaro kaj 1,81 km² de konstruaĵoj. La plej alta punkto de la komunumo situas sur alteco de 515 m s.m. sur la monteto *Aemmeribuck*, dum la plej malalta punkto situas sur 318 m s.m. ĉe la bordo de la Baraĵlago de Klingnau.

## Najbaraj komunumoj 
La komunumo Döttingen limas en nordo al Klingnau, en nordoriento al Bad Zurzach, en oriento al Tegerfelden, en sudo al Würenlingen, kaj en okcidento aliflanke de la rivero al Böttstein.

## Ekonomio 
eta|maldekstra|150ra|La nukleaj centraloj de Beznau
Sur la artefarita insulo de la rivero Aro troviĝas la du nukleaj centraloj de Beznau, kiuj estas la plej grava labordonanto en la komunumo. Beznau 1 estas la plej malnova ankoraŭ funkcianta nuklea centralo en Svislando, kiu utiligas malnovan reaktortipon kaj estas ofte kritikita pro sekurecaj mankoj. La 4-an de decembro 2008 la elektroindustrio deponis permespeton por konstruo de 3-a nuklea reaktoro en Beznau.

## Trafiko 
[eta|maldekstra|150ra|[Döttingen (stacidomo)|Stacidomo de Döttingen]]
La komunumo disponas pri stacidomo ĉe la trajnlinio de Svisaj Federaciaj Fervojoj de Turgi al Koblenz kun rektaj trajnoj al Waldshut, Baden kaj Bad Zurzach. De la stacidomo ekzistas poŝtaŭtolinioj al Baden, Brugg, Laufenburg, Mandach kaj Niederweningen.

En la jaro 1915 ekzistis planoj por la konstruo de fervojlinio tra la Surb-Valo al Niederweningen, kie finas fervojlinio de Zuriko. La planoj bedaŭrinde neniam realiĝis.

Tra la komunumo pasas la kantona ĉefvojo de Koblenz al Baden. La plej proksima alveturejo al la svisa aŭtovojo A1 troviĝas proksimume 18 kilometrojn sude en Dättwil.

## Historio 
La unua dokumenta mencio de Döttingen datiĝas el la jaro 1239 kiel *Totingen*.

En mezepoko Döttingen troviĝis sub la regado de la Habsburgoj. Gravaj bienposedantoj estis la Monaĥejo Sankt-Blasien kaj la Episkopejo Konstanco, kiu lasta posedis la malaltan jurisdikcion pri la vilaĝo.

Kiam en la jaro 1415 la Svisa Ĵurkomunumo konkeris Argovion, Döttingen fariĝis parto de la voktejo Klingnau en la Grafejo Baden.

Kiam en la jaro 1798 okaze de la Helveta Revolucio francaj trupoj liberigis Argovion, la komunumo dum kvin jaroj apartenis al la tiama Kantono Baden.

Per la mediacia akto en la jaro 1803 la Kantono Baden estis dissolvita kaj integrita al la nova Kantono Argovio. Döttingen fargiĝis nun komunumo de la argovioa distrikto Zurzach.

## Vidu ankaŭ 
* Aliaj lokoj kun la nomo Döttingen
* Döttingen (stacidomo)

## Eksteraj ligiloj 
* Oficiala retejo de la komunumo Döttingen
* Döttingen en la Historia Leksikono de Svislando
Kartvelio en la Eŭrovido-Kantokonkurso

[eta|dekstra|200px||[Diana Gurckaja en Beogrado (2008)]]

**Kartvelio** debutis en 2007 en la **52-a Festivalo de la Eŭrovido-Kantokonkurso**.
La 27-an de oktobro 2006, Kartvelio, lando en Kaŭkazio, en la orienta ekstremo de Eŭropo, konfirmis ke ĝi volis partopreni en tiu kantokonkurso. Antaŭe la Eŭropa Radio kaj Televido Unio ankoraŭ limigis la festivalon al 40 landoj kiel maksimume. Tamen, en marto 2007 ĝi ampleksigis la nombron de partoprenontaj landoj en Helsinko kaj Kartvelio prepariĝis por ĝia unua apero en la Festivalo.

La kartvela televido interne elektis al **Sopho Ĥalvaŝi**, kaj la publiko rajtis elekti la kanton. Per la kanto *Visionary dream* ĝi sukcesis trapasi la duonfinalon (en la 8-a loko), kaj restis en la 12-a pozicio (el 24) en la finalo. En la festivalo de 2008, ĝia reprezentahnto estis la blindulino Diana Ghurckaja, kiel en la duonfinalo restis en 5-a pozicio kaj en la finalo en la 11-a. Ŝia kanto estis el paca stilo *Peace will come*, (*La paco alveno*).

Armenio estis la lando kiu pli ricevis la poentojn de Kartvelio, kaj en 2007 kaj 2008 ĝi donis la 12 poentojn al la najbara lando.

Kvankam en la komenco Kartvelio ne volis partopreni en Eŭrovido en Moskvo pro la konflikto kun Rusio pro la sendependismaj respublikoj Abĥazio kaj Sud-Osetio, fine ĝi decidis sendi reprezentantojn. Tamen ĝi ne partoprenis en 2009 pro la kanto interpretita de la muzikgrupo *Stephane & 3G*. Ĝi estis forigata post kiam la delegacio de ties lando malakceptis ŝanĝi aŭ modifi la kanton ''We don't wanna put in'', pro la supozeblaj aludoj al la unua rusa ministro Vladimir Putin.

Ĵuse, Kartvelio anoncis ke ĝi partoprenos en la Eŭrovido-Kantokonkurso 2010.

## Eksteraj ligiloj 
* Video de "Visionary dream" en Eŭrovido 2007
* Retpaĝo de Sopho Khalvashi 

Kategorio:Kulturo de Kartvelio
Kategorio:Eŭrovido-Kantokonkurso
Döttingen

**Döttingen** estas geografia nomo de diversaj lokoj:

## Germanio 
* **Döttingen (Braunsbach)** estas parto de la komunumo Braunsbach de la distrikto Schwäbisch Hall en la federacia lando Baden-Virtembergo en Germanio. 
* **Döttingen (Herresbach)** estas parto de la komunumo Herresbach de la distrikto Mayen-Koblenz en la federacia lando Rejnlando-Palatinato en Germanio.

## Svislando 
* **Döttingen AG** estas komunumo en la distrikto Zurzach en Kantono Argovio en Svislando.
** **Döttingen (stacidomo)** estas fervoja stacio en Döttingen AG.
***Kleindöttigen** estas vilaĝo de la komunumo Böttstein de la distrikto Zurzach en Kantono Argovio en Svislando.
Uganda filoskopo

La **Uganda filoskopo** (***Phylloscopus budongoensis***) estas specio de la genro de filoskopoj aŭ *Phylloscopus* lastatempe konsiderata kiel tipa genro en la propra familio de Filoskopedoj.

Ĝi troviĝas en centrafrika zono el Kenjo okcidenten tra Ugando al Kameruno, Respubliko Kongo, Demokratia Respubliko Kongo, Ekvatora Gvineo kaj Gabono. Ties natura habitato estas subtropikaj aŭ tropikaj humidaj arbaroj de malaltaj teroj.

Ĝi estas specio brunverdeca supre kaj pli hela sube, tipe inter filoskopoj, kun tre markata hela superokula strio kaj malhela traokula strio.

## Referencoj 
* BirdLife International 2004.  Phylloscopus budongoensis.   2006 IUCN Ruĝa Listo de Minacataj Specioj. Konsultita la 10an de julio 2007.

Kategorio:Paseroformaj
Kategorio:Filoskopedoj
Kategorio:Birdoj de Afriko
Malhelbruna filoskopo

La **Malhelbruna filoskopo** (***Phylloscopus umbrovirens***) estas specio de la genro de filoskopoj aŭ  *Phylloscopus* lastatempe konsiderata kiel tipa genro en la propra familio de Filoskopedoj.

Ĝi troviĝas el Demokratia Respubliko Kongo, tra Orienta Afriko nome Ĝibutio, Eritreo, Etiopio, Kenjo, Ruando, Somalio, Sudano, Tanzanio, Ugando al pinto de sudokcidenta Azio nome en Saŭdarabio kaj Jemeno. Ties natura habitato estas tre diversa nome en borealaj arbaroj, subtropikaj aŭ tropikaj humidaj montararbaroj kaj seka arbustaro.

Ĝi estas tre bruneca supre, kio nomigas la specion en Esperanto kaj en la latina scienca nomo.

## Referencoj 
* BirdLife International 2004.  Phylloscopus umbrovirens.   2006 IUCN Ruĝa Listo de Minacataj Specioj. Konsultita la 10an de julio 2007.

Kategorio:Paseroformaj
Kategorio:Filoskopedoj
Kategorio:Birdoj de Afriko
Kategorio:Birdoj de Azio
Nigrakrona filoskopo

La **Nigrakrona filoskopo** (***Phylloscopus herberti***) estas specio de la genro de filoskopoj aŭ *Phylloscopus* lastatempe konsiderata kiel tipa genro en la propra familio de Filoskopedoj kaj antaŭe enmetita en la familio de Silviedoj.

Ĝi troviĝas en angulo de la Golfo de Gvineo nome en Kameruno, Ekvatora Gvineo, kaj Niĝerio. Ties natura habitato estas subtropikaj aŭ tropikaj humidaj montararbaroj.

Tiu specio estas brunverdeca supre kun markataj helaj superokulaj strioj kaj inter ili tre malhelbruna al nigreca kronostrio, kiu nomigas la specion.

## Referencoj
* BirdLife International 2004.  Phylloscopus herberti.   2006 IUCN Ruĝa Listo de Minacataj Specioj. Konsultita la 10an de julio 2007.

Kategorio:Paseroformaj
Kategorio:Filoskopedoj
Kategorio:Birdoj de Afriko
Sakis Rouvas

**Anastasios "Sakis" Rouvas** (greke: Αναστάσιος "Σάκης" Ρουβάς) estas kantisto kaj gimnastikisto de Grekio. Li naskiĝis la 5-an de januaro 1972 en Korfuo, Grekio.
Ekde tre juna li komencis ricevi plurajn premiojn en diversaj urboj kaj festivaloj kaj konkursoj en Grekio pro gimnastiko kaj kantado. Krom tio li ankaŭ kunlaboris kaj kunkantis kun aliaj grekaj steluloj kaj Pepsi kontraktis lin por komerc-kampanjo en Grekio.200ra|eta|dekstra|Sakis RouvasLa 2004 estis la plej bona jaro de lia artisma kariero kiam estis elektita por reprezenti Grekion en la Eŭrovido-Kantokonkurso de tiu jaro per la kanto "Shake it", kaj kvankam li ne gajnis, atingis la trian lokon. Samjare li kantis en la prezentado de la Olimpikaj Ludoj.

En 2006 kantis en la elekto-evento de Eŭrovido en Grekio. La elektokomisiono denove decidis sendi lin al Eŭrovido-Kantokonkurso 2009 (Moskvo), kun la kanto *This is our night*.

## Diskaro 
Muzikalbumoj

* Sakis Rouvas (1991)
* Min antistekesai (1992)
* Gia sena (1993)
* Aima, dakria & idrotas (1994)
* Tora archizoun ta dyskola (1996)
* Kati apo mena (1998)
* 21os Akatallilos (2000)
* Ola kala (2002)
* Remixes (2003)
* To chrono stamatao (2004)
* S´echo erotefthei (2005)
* Live Ballads (2006)
* Irthes (2008)
* This is our night (2009)

## Eksteraj ligiloj 
* Oficiala Retpaĝo
* Novaĵoj

Kategorio:Eŭrovido-Kantokonkurso 2009
Kategorio:Grekaj kantistoj
Kategorio:Grekaj komponistoj
Kategorio:Grekaj sportistoj
Okcidentkanaria ĉifĉafo

La **Okcidentkanaria ĉifĉafo** (***Phylloscopus canariensis canariensis***) estas subspecio de la genro de filoskopoj aŭ *Phylloscopus* lastatempe konsiderata kiel tipa genro en la propra familio de Filoskopedoj kaj antaŭe enmetita en la familio de Silviedoj. Ĝi estas subspecio de la specio Kanaria ĉifĉafo troviĝanta en la insuloj de El Hierro, La Palma, La Gomera, Tenerife kaj Gran Canaria en la Kanariaj Insuloj, Hispanio. 

Kaj tiu okcidenta kaj la nuntempe formortinta subspecio de la plej orientaj insuloj nuntempe formortinta (*Phylloscopus canariensis exsul*) de la Kanaria ĉifĉafo estis iam konsiderataj subspecioj de la Komuna ĉifĉafo sed ili separiĝis (Clement & Helbig, 1998; Sangster *et al.*, 2001) pro ties morfologiaj, bioakustikaj, kaj de sekvencoj de DNA diferencoj (Helbig *et al.*, 1996).

## Referencoj 
* **Clement**, P. & **Helbig**, A. J. (1998): Taxonomy and identification of chiffchaffs in the Western Palearctic. *British Birds]* **91**: 361–376.
* **Helbig**, A. J.; Martens, J.; Seibold, I.; Henning, F.; Schottler, B. & Wink, M. (1996): Phylogeny and species limits in the Palearctic Chiffchaff *Phylloscopus collybita* complex: mitochondrial genetic differentiation and bioacoustic evidence. *Ibis* **138**(4): 650–666.
* **Sangster**, George; Knox, Alan G.; Helbig, Andreas J. & Parkin, David T. (2002): Taxonomic recommendations for European birds. *Ibis* **144**(1): 153–159.  PDF plena teksto 

Kategorio:Paseroformaj
Kategorio:Filoskopedoj
Kategorio:Birdoj de Afriko
Okcident-gvineaj malaltaĵaj arbaroj

La **okcident-gvineaj malaltaĵaj arbaroj** estas tersupraĵa ekoregiono el la afrik-arbara ekoprovinco de la afrotropisa ekozono laŭ la tipologio de la Monda Natur-Fonduso (WWF). Biome ĝi apartenas al tropikaj kaj subtropikaj humidaj foliarbaroj de Okcidentafriko. La ekoregiono inkluzivas la malaltebenaĵajn arbarojn etendiĝante ekde la Atlantika Oceano kelkajn centojn da kilometroj laninternen, kaj ekde okcidenta Ebur-Bordo tra Liberio, sudorienta Gvineo, plejparto de Sieraleono, kaj enen de sudokcidenta Gvineo. La Sasandro de Ebur-Bordo disigas la okcident-gvineajn malaltaĵajn arbarojn de la orient-gvineaj arbaroj kiuj troviĝas oriente. Landinternen kaj okcidenten, la okcident-gvineaj malaltaĵaj arbaroj transiras al gvinea arbara-savana mozaiko, kaj al gvineaj montarbaroj je pli altaj altitudoj.

La orient-gvineaj arbaroj, kune kun la aliaj tropikaj humidaj foliarbaroj de Okcidentafriko, estas inkluditaj en la biodiverseco-riĉaĵejo : gvineaj arbaroj de Okcidentafriko de la organizaĵo Naturprotekto Internacie (angle : *Conservation International*). La ekoregiono estas listigita en la tutmondaj 200.

## Flaŭro
La ekoregiono ampleksas ĉiamverdajn arbarojn, kvazaŭĉiamverdajn arbarojn, marĉarbarojn kaj riverbordajn arbarojn. La kanopeo atingas altecon de 30 metroj, kun arboj superantaj ĝis 50 aŭ 60 metrojn. La plej kutimaj  arboj estas *Dacroydes klaineana*,  *Strombosia glaucescens* (*Olacaceae*),  *Allanblackia floribunda* (*Clusiaceae*),  *Coula edulis* (*Olacaceae*) kaj  *Diospyros sanzaminika* (*Ebenaceae*).

La superreganta vegetaĵaro de la ekoregiono estas la sekundara arbaro kiu rezultas el la brulmastrumada  migra kampkultivado, kun rapide kreskantaj plantoj kiaj *Funtumia africana*, *Holarrhena floribunda* kaj  *Pycnanthus angolensis*.

## Vidu ankaŭ
*Ekologia klasifiko de la tersupraĵoj
*Konservada stato de ekoregiono
*Listo de ekoregionoj en Ebur-Bordo

## Eksteraj ligiloj
* Ekoregiono AT0130: Okcident-gvineaj malaltaĵaj arbaroj (WWF)
* Okcident-gvineaj malaltaĵaj arbaroj (*WWF-Wildworld*)
* Okcident-gvineaj malaltaĵaj arbaroj (*Wildworld*) – Nacia Geografia Societo
* Okcident-gvineaj malaltaĵaj arbaroj (*The Encyclopedia of Earth*)
* Okcident-gvineaj malaltaĵaj arbaroj (*Globalspecies*) 
* Situo de la ekoregiono AT0114 : tajpu *Western Guinean lowland forests*
* Tutmondaj 200; numero 1 : Gvineaj humidaj arbaroj ( WWF ) 
* Gvineaj arbaroj de Okcidentafriko  (Naturprotekto Internacie) 

Kategorio:Afrotropisaj ekoregionoj
Kategorio:Tropikaj kaj subtropikaj humidaj foliarbaroj
Kategorio:Global 200
Kategorio:Biodiverseco-riĉaĵejoj
Kategorio:Geografio de Ebur-Bordo
Kategorio:Geografio de Gvineo
Kategorio:Liberio
Kategorio:Geografio de Sieraleono
Kejsi Tola

**Kejsi Tola** ( n. la 5-an de februaro 1992 en Tirano, Albanio) estas albana kantistino kiu gajnis la konkurson en 2007 Ethet (Albanian pop idol). En 2008 gajnis la Festivali I Këngës 47, per kiu atingis reprezenti Albanion en la Eŭrovido-Kantokonkurso 2009 en Moskvo, Rusio.

La kanto de Kejsi estis komponita de Edmond Zhulali, kiu ankaŭ komponis la unuan kanton de sia nacio por Eŭrovido, *The Image Of You* (Imazhi yt) en la Eŭrovido-Kantokonkurso 2004 interpretita de Anjeza Shahini.

Kejsi reprezentis ŝian landon en la Eŭrovido-Kantokonkurso 2009 en Rusio post gajni la albanan finalon la 21-an de decembro. Ŝi restis en la 17-a loko kun 48 poentoj en la finalo, kaj en la duonfinalo la 7-an lokon. Ŝia kanto estis tradukita anglen por la konkurso Carry me in your dreams.

Kategorio:Albanaj kantistoj
Kategorio:Eŭrovido-Kantokonkurso 2009
Kategorio:Naskiĝintoj en Albanio
Kategorio:Naskiĝintoj la 5-an de februaro
Senkolora filoskopo

La **Senkolora filoskopo** (***Phylloscopus neglectus***) estas specio de la genro de filoskopoj aŭ *Phylloscopus* lastatempe konsiderata kiel tipa genro en la propra familio de Filoskopedoj kaj antaŭe enmetita en la familio de Silviedoj.

Ĝi troviĝas en Okcidenta kaj Centra Azio nome en Afganio, Barejno, Barato, Irano, Omano, Pakistano, Rusio, Taĝikio, Turkmenio, Unuiĝintaj Arabaj Emirlandoj kaj Uzbekio. Ties natura habitato estas moderklimataj arbaroj.

Ĝi estas filoskopo grizeca supre kaj blankeca sube. Estas superokula hela strio kaj la beko estas mallonga. La kruroj estas malhelaj.

## Referencoj 
* BirdLife International 2004.  Phylloscopus neglectus.   2006 IUCN Ruĝa Listo de Minacataj Specioj. Konsultita la 10an de julio 2007.

Kategorio:Paseroformaj
Kategorio:Filoskopedoj
Kategorio:Birdoj de Azio
Orienta montfitiso

La **Orienta montfitiso** aŭ Orienta montofitiso estas specio de la genro de filoskopoj aŭ *Phylloscopus* lastatempe konsiderata kiel tipa genro en la propra familio de Filoskopedoj kaj antaŭe enmetita en la familio de Silviedoj. Ĝi estis iam konsiderata orienta subspecio de pli ampleksa specio "Montofitiso", sed rezulte de moderna taksonomia disvolvigo, tiu iama specio estas nuntempe kutime konsiderata kiel vere du specioj (Sangster *et al.* 2002, Parkin 2003):
* Montofitiso, *Phylloscopus bonelli*, kiu reproduktiĝas en sudokcidenta Eŭropo kaj norda Afriko
* Orienta montofitiso, *Phylloscopus orientalis*, kiu reproduktiĝas en sudorienta Eŭropo kaj Okcidenta Azio.

eta|maldekstra|'*Phylloscopus bonelli*
La reproduktaj teritorioj de la du specioj ne koincidas; dum ties aspektoj kaj kantoj estas tre similaj, sed la alvokoj estas tute diferencaj (vidu sube. Ili montras ankaŭ markatajn diferenco laŭ sekvencoj de DNA (Helbig *et al.* 1995).

Tiu specio estas migranta, kaj vintras en subsahara Afriko. Ĝi estas rara vaganto en Norda Eŭropo.

La Orienta montofitiso estas malgranda paserina birdo, kiu troviĝas en arbaroj. La ino demetas 4-6 ovojn en nesto surgrunda. Kiel plej parto de silviecaj birdoj, ankaŭ la Orienta montofitiso estas insektovora.

Ĝi estas malgranda filoskopo. Plenkreskulo havas kompletan grizverdan dorson, verdecnuancajn pugon kaj flugilojn kaj blankecajn subajn partojn. La beko estas malgranda kaj pinteca kaj la kruroj estas brunaj. Ambaŭ seksoj estas identaj, kiel ĉe plej parto de silviecaj birdoj.

La Orienta montofitiso ne havas la pli brunan nuancon de la supraj partoj kiun la Montofitiso havas; ĝi foje havas anstataŭe verdecan nuancon. La kanto estas rapida monotona trilado, nur iome diferenca el tiu de la Okcidenta montofitiso, kaj ankaŭ kun iom da similo kun la Arbarfiloskopo. La alvoko de la Orienta montofitiso estas akra *ĉap*, rememora de tiu de la Krucbekulo aŭ de la Dompasero, kaj tute diferenca el la dusilaba *hu-it* de la Okcidenta.(Helb *et al.* 1982)

La Montofitiso ricevas la latinan sciencan nomon laŭ la italia ornitologo Franco Andrea Bonelli.

## Referencoj 
* Helb, H.-W.; Bergmann, H.-H. & Martens, J. (1982): Acoustic differences between populations of western and eastern Bonelli's Warblers (*Phylloscopus bonelli*, Sylviidae). *Cellular and Molecular Life Sciences* 38(3): 356–357.  (HTML resumo)
* Helbig, A. J.; Seibold, I.; Martens, J. & Wink, M. (1995): Genetic differentiation and phylogenetic relationships of Bonelli's Warbler *Phylloscopus bonelli* and Green Warbler *P. nitidus*. *Journal of Avian Biology* 26: 139–153.
* Parkin, David T. (2003): Birding and DNA: species for the new millennium. *Bird Study* **50**(3): 223–242. HTML resumo
* Sangster, George; Knox, Alan G.; Helbig, Andreas J. & Parkin, David T. (2002): Taxonomic recommendations for European birds. *Ibis* 144(1): 153–159. PDF plena teksto 

Kategorio:Paseroformaj
Kategorio:Filoskopedoj
Kategorio:Birdoj de Afriko
Kategorio:Birdoj de Azio
Kategorio:Birdoj de Eŭropo
Prezidanto de Azerbajĝano

[eta|200ra|Nuna prezidanto de Azerbajĝano, [Ilham Alijev]]
eta|200ra|Standardo de Prezidanto de Azerbajĝano
Azerbajĝano estas duon-prezidanta respubliko, kun la **Prezidanto de Azerbajĝano** kiel la Ŝtatestro, kaj Unua Ministro de Azerbajĝano kiel registarestro. La nuna prezidanto de Azerbajĝano estas Ilham Alijev, kiuj ekregas ekde la 31-a de decembro 2003.

## Prezidantoj 
## Vidu ankaŭ 
* Ĉefministroj de Azerbajĝano
* Azerbajĝano


Azerbajĝano
National Film Registry

***National Film Registry***, tradukebla kiel "Nacia Filmregistro", estas kolekto de kelkaj usonaj filmoj fare de la institucio National Film Preservation Board, cele al la konservado de la plej notindaj verkoj. Tiu institucio estis fondita en 1988.

La *National Film Registry* registras kaj konservas ĝis 25 filmoj ĉiujare, kiuj estas "*kulture, historie aŭ estetike signifaj filmoj*".

Kategorio:Usona kino
Richard Corliss

**Richard Nelson CORLISS** (naskiĝis la  kaj mortis la ) estis ĵurnalisto de la magazino *Time*, kiu ĉefe fakuliĝis pri artikoloj rilate al filmoj, muziko aŭ sporto. Corliss estis eksa ĉefredaktisto de *Film Comment*. Li verkis tri librojn, inter ili *Talking Pictures*.

Kategorio:Usonaj ĵurnalistoj
Richard Schickel

**Richard Warren SCHICKEL** (n. la 10-an de februaro 1933) estas usona verkisto, ĵurnalisto kaj reĝisoro de dokumentaj filmoj. Li ankaŭ laboris kiel filmkritikisto por la magazino *Time*, *Life* kaj por la literatura sekcio de *Los Angeles Times*.

Schickel jam faris prelegojn en la universitato Yale.

## Eksteraj ligiloj 
*  Oficiala persona retejo 

Kategorio:Usonaj ĵurnalistoj
Kategorio:Usonaj verkistoj
Boston Herald

***Boston Herald*** estas ĉiutaga usona gazeto, precipe vendata en Bostono kaj la ĉirkaŭaj areoj de Masaĉuseco. Ĝi estis fondita en 1846 kaj estas unu el la plej malnovaj ĉiutagaj gazetoj de Usono.

Ĝi entute ricevis kvar premiojn Pulitzer: la lasta datiĝas de la jaro 1954. La ĝenerala politika orientiĝo de la redaktora teamo de la *Boston Herald* estas konservativisma. Plej granda konkuranto estas la samurbe aperanta liberalisma gazeto *The Boston Globe*.

## Eksteraj ligiloj 
* Oficiala retejo ()

Kategorio:Usonaj gazetoj
Kategorio:Anglalingvaj gazetoj
Kategorio:Bostono
La infanino de la floroj

***La infanino de la floroj*** (japane: 花の子ルンルン [Hana no Ko Run Run], laŭvorte: Flora infano Lun-Lun) estas mangao kaj samtitola anime-serio, kreita de reĝisoro Ĝimbo Ŝiro en la studio "Toei Animation". La serio komence estis elsendita en Japanio de la 9-a de februaro 1979 ĝis la 8-a de februaro 1980. Ĝi havas 50 epizodojn.

## Intrigo 
La serio rakontas la historion pri knabino Lun-Lun, kiu devenis de la feinoj — la spiritoj de la floroj — kiuj havas la mision serĉi la sepkoloran floron. Nubo (la hundo) kaj Kato (la katino) informas tion al Lun-Lun, kiu estas la elektinto por tiu misio. Pro la serĉado de la floro Lun-Lun kune kun Nubo kaj Kato, vojaĝas tra la mondo kaj ĉiam renkontiĝas kun Togenisia kaj Jaboki, kiuj volas forpreni la sepkoloran floron. Togenisia intencas fariĝi la reĝino de la Feinolandio, la stelo de la floroj. Serĵ aperas en la fino de ĉiu epizodo donacante semon, ĉiam pri malsama specio, por ke ili ne forgesu ŝin.

Kiel helpo en tiu misio, la hundo kaj la katino, kiuj vere estas du spiritoj de la floroj, donacas al Lun-Lun la "florŝlosilon" — talismanon, kiu permesas al ŝi uzi la povon de la floroj, per kiu ŝi vestiĝas per ia ajn vestaĵo, kiam ŝi bezonos tion. Por okazigi tion, ŝi devas trovi floron, el kiu preni la povon, malfermi la florŝlosilon kaj diri "Helpu min, povoj de la flora stelo!".

Dum unu el ŝiaj vojaĝoj, la florŝlosilon rompiĝas kaj Serĵ liveras al ŝi la duan florŝlosilon, per kiu ŝi ne nur povos vestiĝi sed ankaŭ akiri la lertecon de tiu, al kiu ŝi vestiĝas. Malbonŝance, nur dum limigita tempo, avertata de alarmileto. Kiam Serĵ liveris al ŝi la duan florŝlosilon, li avertas, ke la florŝlosilo devos esti tre zorgata kaj, se ĝi denove rompiĝos, la vivo de Lun-Lun en la Tero finiĝos.

Lun-Lun post tiom da malfacilaĵoj kaj vojaĝoj je vana serĉado de la sepkolora floro kaj ankaŭ pro sopiro je ŝiaj geavoj, decidas reveni al sia vilaĝo. Reveninte ŝi surpriziĝas, vidante, ke la sepkolora floro troviĝis en la hejma ĝardeno. Krom tio, ĉiuj amikoj de Lun-Lun, kiuj ricevis la semojn de Serĵ, sendis florojn kiel dankemo al ŝi kaj inter ĉiuj kreskis la serĉatan floron.

En ĉiu epizodo, Lun-lun faras ĉion eblan por "kolorigi la pratojn" kaj "eligi la bonaĵojn de la homoj per am-ekzemplo". Ŝiaj vojaĝoj ne estis vanaj, ĉar en ĉiu vojaĝo ŝi lernas kaj samtempe helpas multajn per sia bona volo.

## Ĉefroluloj 
* **Lun-Lun** (ルンルン・フラワー [RunRun Furaŭā])
* **Nubo** (ヌーボ [Nūbo])
* **Kato** (キャトー [Kjatō])
* **Togenisia** (トゲニシア [Togeniŝia])
* **Jaboki** (ヤボーキ [Jabōki])
* **Serĵ** (セルジュ・フローラ [Seruĝu Furōra])

## Titolo en aliaj lingvoj
## Eksteraj ligiloj 
* 花の子ルンルン Oficiala Retpaĝo (japane)
* Medley musical (BSO hispane)

Kategorio:Japanaj televidaj serioj
Kategorio:Animeo
Kategorio:Animeaj filmoj
Kategorio:Mangao
Entertainment Weekly

dekstra|200px|Emblemo de Entertainment Weekly
***Entertainment Weekly***, kelkfoje referencata kiel **EW**, estas usona magazino publikigita de la firmao Time Warner. Tiu periodaĵo rilatas al filmoj, televido, muziko, Broadway-teatraĵoj, libroj kaj populara kulturo. Male de aliaj magazinoj kiel *US Weekly*, *People Magazine*, kaj *In Touch Weekly*, *Entertainment Weekly* ne precipe koncentriĝas pri la vivoj de steluloj kaj famuloj.

Kategorio:Usonaj gazetoj
Kategorio:Anglalingvaj gazetoj
David J. Skal

**David J. SKAL** (n. la 21-an de junio 1952) estas usona kulturhistoriisto. Li famiĝis pro siaj libroj pri hororaj filmoj kaj horora literaturo. Skal studis ĵurnalismon en la universitato de Ohio, kiel li laboris kiel filmkritikisto por la universitata gazeto.

Lia unua nefikcia libro estis *Hollywood Gothic: The Tangled Web of Dracula from Novel to Stage to Screen* en 1990, kiu proponis analizon de la persono Drakulo.

Kategorio:Usonaj historiistoj
Vito Russo

**Vito RUSSO** (n. la 11-an de julio 1946 - m. la 7-an de novembro 1990) estis usona aktivisto, filmhistoriisto kaj verkisto de la movado LGBT. Li plej famiĝis kiel la aŭtoro de la libro *The Celluloid Closet* (1981).

Russo emis analizi filmojn laŭ geja vidpunkto, kaj studis la manieron, kiel usonaj filmoj prezentis samseksemulojn.

Kategorio:Usonaj verkistoj
Kategorio:Usonaj historiistoj
Kategorio:GLAT-verkistoj
Mefistofelo

**Mefistofelo** (*Mephistopheles* aŭ *Mefistofeles* en plejmultaj lingvoj) estas unu el la sep princoj de Infero. Ĝi origine aperis en literaturo kiel la nomo de de la demono en la legendo de Faŭsto. Ĝi ekde tiam estis ofte prezentita en aliaj verkoj kiel sinonimo de la Diablo mem.
[eta|dekstra|200px|Mefistofelo skulptita de [Mark Antokolski.]]
Laŭ etimologio la vorto verŝajne devenas de la hebrea מֵפִיץ (*mêp̄îṣ*, mefits) kun la signifo "disĵetanto, pereiganto" kaj la hebrea ט֫פֶל שֶׁ֫קֶר (*tōp̄el šeqer*, tofel ŝeker), kiu signifas "semanto de mensogoj", do entute "kiu detruas per mensogoj".

Kategorio:Demonoj
Kategorio:Mitaj roluloj
Kategorio:Faŭsto
Kategorio:Diablo en fikcio
Curtis Harrington

**Curtis HARRINGTON** (n. la 17-an de septembro 1926 - m. la 6-an de majo 2007) estis usona film- kaj televidreĝisoro. Li interalie verkis eksperimentajn filmojn, hororajn filmojn kaj televidajn epizodojn.

Li komencis sian karieron kiel filmkritikisto, verkante libron pri Josef von Sternberg en 1948.

Kategorio:Usonaj reĝisoroj
David Lewis

**David LEWIS** (n. la 14-an de decembro 1903 - m. la 13-an de marto 1987), denaske **David LEVY**, estis holivuda filmproduktisto. Li produktis filmojn kiel *Dark Victory* (1939), *Arch of Triumph* (1948) kaj *Raintree County* (1957).

Li ankaŭ estis kunlaboranto de la filmreĝisoro James Whale ekde 1930 ĝis 1952.

Kategorio:Usonaj kinproduktoroj